Kommunalwahlen in Baden-Württemberg 2019

D **[[Kommunalwahl|Kommunaalwaale]] z [[Baden-Württemberg|Baade-Württebärg]] 2019** häi zur gliiche Zit wie d Öiropawaal 2019 stattgfunde, am Sunndig, dr 26. Mai 2019.

Gweelt worde si d Mitgliider vo de Gmäindirööt für die neggste fümf Joor in 1101 Stedt und Gmäinde, d Mitgliider vo de Ortschaftsrööt in de 410 Gmäinde mit Ortschaftsverfassige, d Mitgliider vo de Kräisdääg in de 35 Landkräis und d Mitgliider vo dr Regionaalversammlig vom Verband Regioon Stuegert. D Weeler häi Stimme uf äinzelni Kandidaate chönne aasammle (kumuliere) und au iiri Stimme uf Kandidaate vo underschidlige Waalvorschlaagsliste chönne verdäile (panaschiere). D Sitz wärde wie scho 2014 noch em Sainte-Laguë- bzw. em Schepers-Verfaare verdäilt, was bedütet, ass dr Stimmaadäil für d Bardeien bzw. d Weelerveräinigunge berücksichtigt wird wie au d Stimme für die äinzelne Kandidaate. As baaden-württebärgischi Bsunderhäit isch bi dr Waal vo de Verdräter in de kommunaale Gremie in öbbe 40 % vo de Gmäinde die „Unächti Däilortswaal“ aagwändet worde.

Im Vergliich zu de Kommunaalwaale z Baade-Württebärg 2014 häi dank ere Nowälle in dr Gmäindornig, wo vom Landsdaag am 14. Oktober 2015 verabschiidet worde isch, Kandidaate, wo mitenander verwandt gsi si, chönne gweelt wärde.

Waalvorschleeg häi bis zum 28. Merz 2019 chönne iigräicht wärde.

## D Resultaat vo de Gmäindirootswaale
Bi de Gmäindirootswaale 2019 het s in de 1'101 baade-württebärgische Gmäinde im Ganze 8'590'688 Waalberächtigti gee; vo deene si 5'031'165 go weele (58,6 % Waalbedäiligung; 2014: 49,1 %). 162'059 Stimmzeddel si ungültig gsi (3,2 %; 2014: 3,1 %).

S Gsamtergäbnis vo de Waale (in Chlammere: dr Underschiid zu 2014):

*&nbsp;Weelerveräinigunge: Örtligi Mitgliidsveräin vom Landesverband Baade-Württebärg vo de Freie Weeler und unabhängigi örtligi Weelergrubbe.

## D Resultaat vo de Kräisdaagswaale
Bi de Kräisdaagswaale 2019 het s in de 35 baade-württebärgische Landkräis im Ganze 7'129'677 Waalberächtigti gee; vo deene si 4'180Ä907 go stimme (58,6 % Waalbedäiligung; 2014: 49,6 %). 122.616 Stimmzeddel si ungültig gsi (2,9 %; 2014: 3,3 %).

S Gsamtergäbnis vo de Waale (in Chlammere: dr Underschiid zu 2014)::

*&nbsp;Gliichwärtigi Stimme: d Zaal vo de gültige Stimme däilt dur die örtlig underschiidligi Zaal vo de Stimme bro Weelere und Weeler.
**&nbsp;Weelerveräinigunge: Örtligi Mitgliidsveräin vom Landesverband Baade-Württebärg vo de Freie Weeler und unabhängigi örtligi Weelergrubbe.

## Literatur
* Statistisches Landesamt Baden-Württemberg: *Endgültige Ergebnisse der Wahlen der Gemeinderäte und Kreisräte in Baden-Württemberg sowie der Regionalversammlung des Verbands Region Stuttgart am 26. Mai 2019.* Stuttgart 2020 (Statistische Berichte aus Baden-Württemberg, Bevölkerung und Kultur, B VII 3 - 2/19) (Online as pdf)

## Weblingg
* Landeszentrale für politische Bildung Baden-Württemberg: *[https://www.kommunalwahl-bw.de/kommunalwahl_uebersicht.html Kommunalwahl 2019]*.
* Landesrecht BW Bürgerservice: *[http://www.landesrecht-bw.de/jportal/?quelle=jlink&query=KomWG+BW&psml=bsbawueprod.psml&max=true&aiz=true Kommunalwahlgesetz (KomWG) in der Fassung der Bekanntmachung vom 1. September 1983]* (Stand April 2019).

## Fuessnoote